SAWAD ปัดข่าวถูกฟ้อง กรณีแย่งสโลแกน “เงินติดล้อ”
SAWAD ปัดข่าวถูก "บ.ซีเอฟจี เซอร์วิส" ฟ้อง จากกรณีแย่งสโลแกน “เงินติดล้อ” ยืนยันบริษัทใช้สโลแกน “มีบ้านมีรถ เงินสดทันใจ” เท่านั้น
30 พ.ย. 2558

บริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD ระบุว่า จากกรณีที่มีข่าวปรากฏตามเว็บไซต์ เกี่ยวกับคดีความเรื่องแย่งแบรนด์ “เงินติดล้อ” บริษัทชี้แจงว่าไม่เคยถูกบริษัท ซีเอฟจี เซอร์วิส จำกัด เจ้าของแบรนด์ “เงินติดล้อ” ฟ้องร้องแต่ประการใด และการทำตลาดของบริษัทก็ชูแบรนด์หรือสโลแกนที่ว่า “มีบ้าน มีรถ เงินสดทันใจ”